Abdulhadi al-Khawaja

Abdulhadi al-Khawaja (født 1961) er en bahrainsk menneskerettighetsaktivist.

Al-Khawaja var med på å grunnlegge Bahrain Centre for Human Rights. I forbindelse med opprøret i Bahrain i 2011–2012 ble han arrestert. I 2011 ble al-Khawaja stilt for en militærdomstol og dømt til fengsel på livstid for sin politiske aktivitet. Også datteren Zainab al-Khawaja ble fengslet i Bahrain, mens en annen datter, Maryam al-Khawaja, fungerer som leder for Bahrain Centre for Human Rights fra København.

Al-Khawaja har bodd i Danmark. Han har dobbelt statsborgerskap og er statsborger i både Bahrain og Danmark. Den danske regjeringen har begjært al-Khawaja utlevert til Danmark.

I 2013 ble Bahrain Centre for Human Rights tildelt Raftoprisen.

Referanser 

Bahrainere
Aktivister fra Asia
Menneskerettighetsaktivister
Personer dømt for forbrytelser
Personer etter føde- eller oppvekststed i Bahrain
Migranter til Danmark